

**โรงเรียนลาซาล**

**แผนการจัดการเรียนรู้ วิชา จริยศึกษา**

**ชั้นประถมศึกษาปีที่ 4 ปีการศึกษา 2555**

**สาระที่ 4 ผู้สร้างความเป็นหนึ่ง มาตรฐานที่ 4.3 สร้างความเป็นหนึ่งสู่ความเป็นชุมชน**

**เรื่อง หนึ่งเดียวที่แตกต่าง จำนวน 3 คาบ**

**1. จุดประสงค์การเรียนรู้**

1.1 ด้านความรู้ ผู้เรียนอธิบายความหมาย ความสำคัญ คุณค่า และค่านิยมของความเป็นหนึ่งเดียว

1.2 ด้านทักษะ ผู้เรียนสามารถเข้าใจและปฏิบัติตนเป็นสมาชิกที่ดีของกลุ่ม เป็นผู้มีคุณธรรมจริยธรรม มีความรับผิดชอบต่อตนเองและผู้อื่น

1.3 ด้านคุณลักษณะ ผู้เรียนเป็นผู้มีคุณธรรม มีความรับผิดชอบต่อตนเอง สามารถอยู่ร่วมกับผู้อื่นในสังคมได้อย่างมีความสุข

**2. สาระการเรียนรู้**

1. ความหมาย ความสำคัญ คำนิยาม และคุณค่าของความเป็นหนึ่งเดียว

2. แนวทางการปฏิบัติตนเป็นสมาชิกที่ดีของกลุ่ม

3. การสร้างความเป็นหนึ่งเดียวของทุกศาสนา

**3. กิจกรรมการเรียนรู้**

**คาบที่ 1**

กิจกรรมนำเข้าสู่บทเรียน

1. ครูให้นักเรียนดู You Tube เรื่อง หมู แพะ ลิง
2. ครูให้นักเรียนร่วมกันแสดงความคิดเห็น โดยใช้คำถามชักนำ

**กิจกรรมพัฒนาผู้เรียน (ขั้นสอน)**

1. ครูใช้คำถามชักนำเพื่อให้นักเรียนได้แสดงความคิดเห็น

* ในเรื่องนี้มีสัตว์ทั้งหมดกี่ตัว อะไรบ้าง
* สัตว์แต่ละตัวมีบทบาทหน้าที่อย่างไร
* ใครมีความเป็นผู้นำได้บ้าง
* เมื่อเกิดเหตุการณ์อย่างนี้เกิดขึ้นสัตว์ทั้ง 3 ตัวทำอย่างไร

1. ครูถามนักเรียน หากเราเป็นตัวละครในเรื่องนี้ เราจะเลือกเป็นสัตว์ตัวไหน

* เพราะอะไร (ให้นักเรียนจดลงในสมุด)
* นักเรียนคิดว่าสัตว์ตัวไหนที่นักเรียนไม่ควรเอามาเป็นแบบอย่าง เพราะอะไร
* ถ้ามีเพื่อนของนักเรียนมีพฤติกรรมเหมือนสัตว์ตัวนี้ นักเรียนจะทำอย่างไร

1. ให้นักเรียนแสดงความคิดเห็น และออกมาแสดงความคิดเห็นหน้าชั้นเรียน

**กิจกรรมรวบยอด (ขั้นสรุป)**

ครูและนักเรียนร่วมกันสรุป ทุกคนมีหน้าที่แตกต่างกัน มีความสามารถแตกต่างกัน แต่ต้องยอมรับความสามารถของเพื่อนร่วมงานนั้นเป็นสิ่งสำคัญ และพื้นฐานของการทำงานนอกจากจะอาศัยความร่วมมือแล้วนั้น ต้องมีความสามัคคี ซึ่งความสามัคคีนั้นเป็นสิ่งสำคัญในการทำงานร่วมกับผู้อื่นอย่างแน่นอน

**4.สื่อ/แหล่งการเรียนรู้(ให้มีการอ้างอิงแหล่งที่มาของสื่อ/เนื้อหาที่นำมาใช้)**

- You Tube เรื่อง หมู แพะ ลิง

- ใบงาน

**5.การวัดผลและประเมินผล**

- แบบสังเกตพฤติกรรม

- ใบงาน

**กิจกรรมพัฒนาผู้เรียน (ขั้นสอน) (คาบที่ 2)**

1. ครูให้นักเรียนดูรูปการสร้างตึก ดูกระบวนการสร้างตั้งแต่ต้น จนเป็นรูปตึกที่สมบูรณ์
2. เมื่อดูเสร็จเรียบร้อยแล้ว ครูให้นักเรียนเริ่มก่อสร้างตึกเป็นกลุ่ม โดยครูอธิบายกระบวนการสร้างตึก ซึ่งมีกติกาว่าเรามีเวลาที่กำหนดให้ ต้องสร้างให้สูงและคงทนกว่าตึกของเพื่อน
3. ครูแบ่งกลุ่มและแจกอุปกรณ์ โดยแบ่งกลุ่ม กลุ่มละ 7 คน แล้วให้สัญญาณลงมือสร้างได้
4. ครูสังเกตพฤติกรรมของนักเรียนแต่ละกลุ่ม และพยายามเน้นที่กติกา โดยแนะนำนักเรียนขณะที่ทำกิจกรรมว่าทุกคนต้องช่วยออกความคิดเห็นว่าจะทำอย่างไรจึงจะสร้างได้สูงและคงทนแข็งแรง ที่สำคัญเสร็จทันเวลาด้วย
5. เมื่อครูให้สัญญาณหมดเวลาแล้ว ครูให้ทุกกลุ่มหยุดและดูการทำงานโดยดูผลงานแต่ละกลุ่มแล้วให้ตัวแทนนักเรียนในกลุ่มบอกอุปสรรค และความพอใจในผลงานของกลุ่มหรือไม่
6. ครูให้นักเรียนในแต่ละกลุ่มแสดงความคิดเห็นและให้เพื่อน ๆ ในกลุ่มเสนอเพิ่มเติมได้
7. ครูแสดงความคิดเห็นแต่ละกลุ่มว่า กลุ่มไหนมีการทำงานเป็นทีมที่ดี มีความคิดสร้างสรรค์ มีการวางแผนงานที่ดี มีการสื่อสารที่ดี และสามัคคีกันในกลุ่ม
8. ครูและนักเรียนร่วมกันสรุปถึงผลงานที่ควรจะทำต่อไปและให้นักเรียนลองทำอีกครั้งหนึ่ง

**กิจกรรมรวบยอด (ขั้นสรุป)**

ครูและนักเรียนร่วมสรุปโดยครูเป็นผู้นำโดยใช้คำถามปลายเปิดเพื่อให้นักเรียนได้เสนอแนวทางที่ดี การสร้างตึกที่แข็งแรงต้องอาศัยปัจจัยหลายอย่าง ที่สำคัญถ้าหากเปรียบกับชีวิตของหมู่คณะเรา หากเราสามัคคีกัน รวมพลังกันไว้ตลอดก็ไม่มีใครทำอะไรเราได้ แต่หากเรามัวแต่คิดถึงตัวเองเป็นใหญ่ฐานความมั่นคงของความสามัคคีในกลุ่มก็จะไม่มีและความแตกแยกก็จะตามมา

**4.สื่อ/แหล่งการเรียนรู้(ให้มีการอ้างอิงแหล่งที่มาของสื่อ/เนื้อหาที่นำมาใช้)**

- กล่องไม่ขีดไฟ

- ฐานไม้รูปสี่เหลี่ยม

**5.การวัดผลและประเมินผล**

- แบบประเมินการทำงานเป็นกลุ่ม

- แบบสังเกตพฤติกรรม

**กิจกรรมพัฒนาผู้เรียน (ขั้นสอน) (คาบที่ 3)**

1. ครูนำอุปกรณ์มาให้นักเรียนดู โดยอุปกรณ์เหล่านี้คือ แก้วน้ำ น้ำเปล่า 1 ขวด ไม้บรรทัด และเงิน(แบงค์ใหม่ 100 บาท) แล้วถามนักเรียนว่า สามอย่างนี้ใครคิดว่ามันเกี่ยวข้องกันอย่างไร
2. สังเกตว่านักเรียนหลายคนการตอบคำถามจะเป็นไปในทิศทางไหน การซื้อขาย หรือการใช้เงินซื้อ หรืออื่น ๆ
3. ครูแจกอุปกรณ์ที่เตรียมมาให้นักเรียนนั่งทำกิจกรรมเป็นกลุ่ม โดยครูอธิบายว่า ให้นักเรียนตั้งไม้บรรทัดในแนวตั้งสันไม้บรรทัดขึ้น เอาเงินวางบนไม้บรรทัด เอาแก้วน้ำวางบนเงิน แล้วเทน้ำใส่แก้วโดยที่ทำอย่างไนก็ได้ให้น้ำมีอยู่ในแก้ว ให้แก้วตั้งอยู่บนแบงค์ และให้แบงค์วางอยู่บนไม้บรรทัด
4. ครูให้นักเรียนช่วยกันคิดและวางแผนโดยสามารถทดลองได้ และกลุ่มไหนทำได้ขอให้ปรบมือดัง ๆ พร้อม ๆ กัน
5. ครูให้นักเรียนลงมือทำกิจกรรมและสังเกตการทำงานของนักเรียนในแต่ละกลุ่มด้วย
6. ครูให้ขอเสนอแนะว่านักเรียนจะทำอย่างไรก็ได้เพียงแต่ให้ไม้บรรทัดตั้งสันไว้เสมอ
7. เมื่อนักเรียนทำแล้ว(ถ้าทำไม่ได้เลย) ครูให้นักเรียนพับแบงค์เป็นคลื่น (พับขึ้น-ลงให้แบงค์เป็นสันเล็ก ๆ )แล้วเอาแก้วเติมน้ำ และวางบนไม้บรรทัดเพราะแบงค์ใหม่จะแข็งและตั้งอยู่บนไม้บรรทัดได้เมื่อเราพับดี ๆ
8. ครูให้นักเรียนลองทำและแน่นอนทุกกลุ่มทำได้แน่นนอน
9. ให้นักเรียนช่วยกันสรุปกับครู

**กิจกรรมรวบยอด (ขั้นสรุป)**

ครูและนักเรียนร่วมกันสรุปการทำงานและการสร้างความสามัคคีในกลุ่มนั้น เราพูดเป็นทฤษฎีได้แต่ในภาคปฏิบัติเราไม่รู้เลยว่าเหตุการณ์ที่เกิดขึ้นนั้นมันเรียกร้องถึงความสามัคคีหรือความชอบของเรามาก่อน เช่นอุปกรณ์ที่ให้ไป เราสังเกตถึงความเป็นไปได้ที่จะตั้งเงินบนไม้บรรทัด มันเป็นไปไม่ได้(ถ้าคิดไม่ออก) เหตุการณ์บางอย่างในชีวิตมันเหมือนจะเป็นไปไม่ได้ ไม่ว่าจะโดยเหตุผลใด ๆ ก็ตาม แต่สิ่งหนึ่งที่เป็นไปได้เสมอคือ เมื่อใดมีความสามัคคี แม้สิ่งนั้นจะยาก หากคิดระดมสมอง ร่วมมือกันสิ่งนั้นจะยากแค่ไหนก็เป็นไปได้เสมอ

**4.สื่อ/แหล่งการเรียนรู้(ให้มีการอ้างอิงแหล่งที่มาของสื่อ/เนื้อหาที่นำมาใช้)**

- แก้วน้ำ น้ำเปล่า 1 ขวด ไม้บรรทัด และเงิน(แบงค์ใหม่ 100 บาท)

**5.การวัดผลและประเมินผล**

- แบบประเมินการทำงานเป็นกลุ่ม

- แบบสังเกตพฤติกรรม